השבעתו של מרטין ואן ביורן לנשיאות ארצות הברית

השבעתו של מרטין ואן ביורן לנשיאות ארצות הברית התקיימה ביום שבת, 4 במרץ 1837, בטקס שנערך כמקובל בבניין הקפיטול שבוושינגטון הבירה. ואן ביורן התמודד מטעם המפלגה הדמוקרטית וכהונתו נמשכה בין השנים 1837–1841.
ממוזער|האונייה "קונסטיטושן" שמעציה נבנתה הכרכרה של ואן ביורן. זו האונייה המפורסמת ביותר של הצי האמריקאי, ואוניית המלחמה הוותיקה בעולם שעדיין בשירות פעיל.
השבעת מרטין ואן ביורן כנשיאה השמיני של ארצות הברית הייתה נקודת ציון בהיסטוריה של ארצות הברית, כיוון שהוא היה הנשיא הראשון שנולד לאחר הכרזת העצמאות של ארצות הברית. כלומר, האמריקני הראשון "מלידה" שכיהן בתפקיד. בנוסף, ואן ביורן היה לסגן הנשיא המכהן האחרון שנבחר לנשיאות, עד בחירת ג'ורג' הרברט ווקר בוש למעלה מ-150 שנה לאחר מכן.

מעמד ההשבעה סימן גם את תחילת כהונתו של ריצ'רד ג'ונסון כסגן נשיא ארצות הברית. הנשיא הנבחר וסגנו רכבו לקפיטול בכרכרה קטנה שנבנתה מעצי האונייה "קונסטיטושן", האונייה המפורסמת ביותר של הצי האמריקאי, ואוניית המלחמה הוותיקה ביותר בעולם שעדיין נמצאת בשירות פעיל. יחד עמם רכב גם הנשיא היוצא אנדרו ג'קסון, וזו הייתה הפעם הראשונה שהנשיא היוצא והנכנס רכבו יחד להשבעה.

 רקע 
ואן ביורן, שהיה סגנו של הנשיא אנדרו ג'קסון וכיהן גם כמזכיר המדינה של ארצות הברית, היה ממשיך דרכו של ג'קסון וזכה בבחירות לנשיאות ארצות הברית לשנת 1836 כמועמד המפלגה הדמוקרטית. הוא הביס את מועמדי המפלגה הוויגית, שנהנתה מתמיכה אזורית אך לא הצליחה להתלכד מאחורי מועמד אחד. מבחינת קולות, הבחירות היו צמודות והפער היה רק כ-26 אלף קולות. אולם, בשל שיטת הבחירות האמריקאית, מפלגתו של ואן ביורן זכתה ב-170 אלקטורים לעומת 73 של הוויגים.

ואן ביורן נכנס לתפקידו בתקופה של אתגרים משמעותיים. בתקופת המעבר בין הנשיאים, ארצות הברית התמודדה עם מתחים טריטוריאליים מול בריטניה, בסוגיית הגבול עם קנדה בעיקר במיין וניו ברונסוויק, וכן מול מקסיקו בעקבות ההתיישבות האמריקאית בטקסס, שהכריזה עצמאות ממקסיקו, וסכסוכי גבולות במערב שבהמשך התפתחו למלחמת ארצות הברית-מקסיקו. בנוסף, זמן קצר לפני כן הצטרפה מישיגן לארצות הברית בתור המדינה ה-26.

 טקס ההשבעה 
טקס ההשבעה נערך כנהוג על מדרגות החזית המזרחית של בניין הקפיטול. מזג האוויר היה קר אך שמשי, מה שאפשר את השתתפות קהל גדול של עשרים אלף אישTed Widmer, The American Presidents Series: The 8th President, 1837-1841, 2005 (עמ' 94). את שבועת האמונים השמיע ואן ביורן בפני נשיא בית המשפט העליון, רוג'ר טוני. מעמד ההשבעה סימן גם את תחילת כהונתו של ריצ'רד ג'ונסון כסגן נשיא ארצות הברית. הנשיא הנבחר וסגנו ג'ונסון רכבו לקפיטול בכרכרה קטנה שנבנתה מעצי האונייה המפורסמת "קונסטיטושן". יחד עמם רכב בכרכרה גם הנשיא היוצא אנדרו ג'קסון, וזו הייתה הפעם הראשונה שהנשיא היוצא והנכנס רכבו יחד להשבעה. הכרכרה של ואן ביורן הגיעה בליווי פרשים, חיל רגלים ולהקת מארש שניגנה מוזיקה פטריוטית.

 נאום ההשבעה 
ממוזער|מרטין ואן ביורן
בנאום ההשבעה שלו, ואן ביורן הדגיש את מחויבותו להמשיך את דרכו של קודמו, אנדרו ג'קסון, כולל השמירה על עקרונות "הדמוקרטיה הג'קסונית", על ליברליזם כלכלי וצמצום מעורבות הממשל הפדרלי בכלכלה, ועל שמירת אחדות במדינה. הוא גם דיבר על יציבות המערכת הפוליטית, וציין את חשיבותה של מערכת המפלגות בעיצוב הדמוקרטיה האמריקנית.

הנאום היה יחסית ארוך והיו בו כ-3,800 מילים. הוא התמקד בעיקר בהמשכיות המדיניות של קודמו ג'קסון, הדגיש את מחויבותו למערכת הדמוקרטית, והביע אופטימיות לגבי עתידה של המדינה. ואן ביורן הדגיש את הצורך בשלטון יציב ואחראי, והזכיר את החשיבות של איחוד המדינה בתקופה של מחלוקות פוליטיות וכלכליות.

ואן ביורן הפנה את תשומת הלב לגילו הצעיר יחסית, והכריז כי "דור חדש מוכן להוביל את אמריקה" – נושא שחזר על עצמו במערכות בחירות שונות, כמו אצל הנשיאים קנדי וקלינטון. הוא ניצל את יום השנה החמישים לחוקה כדי להציג סקירה היסטורית רחבת היקף של "הניסוי הגדול", טען כי העם מעולם לא הכזיב את עצמו, וכי רעיון הדמוקרטיה ישגשג כל עוד תישמר רוח הפשרה. לשם כך, הוא הדגים את נושא העבדות והמחלוקת על ביטול העבדות — נושא נפיץ במיוחד — וזו הייתה הפעם הראשונה שהמילה הוזכרה בנאום השבעה. למרות זאת, ואן ביורן הלך בזהירות סביב הנושא, הבטיח שלא יתערב בה, והדגיש את חשיבות האיפוק והיציבות וסכנת הפילוג הפנימיTed Widmer, The American Presidents Series: The 8th President, 1837-1841, 2005 (עמ' 95) .

 השפעת הנשיא היוצא 
ממוזער|267x267 פיקסלים|אנדרו ג'קסון היה נשיא בולט, גיבור לאומי ממלחמת 1812, והונצח על שטר 20 דולר. ואן ביורן היה בן בריתו וכיהן כסגנו.

נדמה כי האירוע נועד להיות יותר כמחווה לנשיא היוצא אנדרו ג'קסון מאשר חגיגת השבעתו של ואן ביורן, כפי שהודגם בנאומו הראשון של ואן ביורן כנשיא:"בקבלתי מעמי את האמון המקודש שקודמי המהולל קיבל פעמיים, ושהוא מילא בנאמנות ובצורה כה טובה, אני יודע שאני לא יכול לצפות לבצע את המשימה המפרכת הזו באותה יכולת והצלחה. אבל, אני יכול לקוות, כי אולי חלק מאותה תמיכה מעודדת תלווה גם את דרכי".  ג'קסון השתחווה בפני ההמון, ולפי כתביו של תומאס הארט בנטון "בסוף הטקס, הקהל הריע בפראות ל"אוֹלְד הִיקוֹרִי"", והוסיף כי "השמש העולה כוסתה בצל השמש השוקעת". 

הממשל החדש של ואן ביורן שמר על הקבינט של ג'קסון, למעט חריג אחד, והבטיח "לעקוב באופן כללי אחר צעדיו של הנשיא ג'קסון". בנאום ההשבעה הצהיר ואן ביורן שישתדל "ללכת בדרכו של הנשיא ג'קסון". כמו כן, אמר ואן ביורן ש"הניסיון האמריקאי צריך להוות דוגמה לעולם".

 מורשת 
השבעתו של ואן ביורן סימנה את המשך התבססות המפלגה הדמוקרטית בפוליטיקה האמריקנית. עצם בחירתו כנשיא, והעובדה שהיה הראשון שנולד כ"אזרח אמריקני מלידה" היוו נקודת ציון בהתפתחות האומה האמריקנית. ההשבעה סימנה את פתחה של תקופת נשיאות רצופת קשיים, שבעקבותיהם לא הצליח להיבחר לכהונה שנייה. זמן קצר לאחר השבעתו, ארצות הברית נקלעה ל"בהלה של 1837" () – משבר כלכלי חמור שנגרם כתוצאה מהמדיניות הכלכלית של קודמו ג'קסון, לרבות סגירת הבנק השני של ארצות הברית  והוצאת "צו המטבע" () שחייב תשלום במטבעות זהב וכסף עבור קרקעות ממשלתיות. המשבר גרם לקריסת בנקים רבים ולמיתון כלכלי חמור, שהאפיל על נשיאותו של ואן ביורן.

 קישורים חיצוניים 
 נאום ההשבעה של מרטין ואן ביורן 

 ביאורים 

 הערות שוליים 

ואן ביורן
קטגוריה:1837 בארצות הברית
קטגוריה:מרטין ואן ביורן